Лэжьэнухэр ягъэбелджылы
Коронавирус уз зэрыцIалIэм земыгъэубгъунымрэ пэщIэтынымрэ япкъ иткIэ, мэлыжьыхьым и 30 пщIондэ Урысей Федерацэм щагъэува щытыкIэм езэгъыу Къэбэрдей-Балъкъэрым и щIыналъэм щылэжьэну хуитхэмрэ зи IуэхущIафэхэр къызэтрагъэувыIэхэмрэ КъБР-м и Правительствэм щагъэбелджылащ.
Зи лэжьыгъэм пызыщэну IэнатIэхэм я бжыгъэр щэ ныкъуэм щIегъу. Абыхэм яхэтщ зэпыу имыIэу лажьэхэр, цIыхухэр ерыскъыкIэ къызэзыгъэпэщхэр, финанс, къэрал, муниципальнэ Iуэхутхьэбзэхэр зэфIэзыгъэкIхэр. Я IуэхущIафэхэм пащэ адвокатхэмрэ юристхэмри.
Лэжьэнухэм, дауи, ящыщщ узыншагъэм и хъумакIуэхэр — ахэращ иджыпсту гугъуехь нэхъыбэ зышэчхэр. Ухуэныгъэ, зэгъэпэщыжыныгъэ лэжьыгъэхэри къызэтеувыIэнукъым. Егъэджэныгъэр иджыпстукIэ зэпэщIэхауэ щрагъэкIуэкI университетхэм, колледжхэм, школхэм.
Зи лэжьыгъэр къызэтрагъэувыIахэм ящыщщ дахагъэм щыкIэлъыплъхэм, щхьэщIэщапIэхэм къищынэмыщIауэ, промышленнэ хьэпшып щапIэхэр, нэгъуэщIхэри.
Къаудыгъу Заур.
